CELEX: C2007/140/72
Language: el
Date: 2007-06-23 00:00:00
Title: Υπόθεση F-35/07: Προσφυγή-αγωγή της 16ης Απριλίου 2007 — Klug κατά Ευρωπαϊκού Οργανισμού Φαρμάκων

23.6.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 140/45
            
         Προσφυγή-αγωγή της 16ης Απριλίου 2007 — Klug κατά Ευρωπαϊκού Οργανισμού Φαρμάκων
   (Υπόθεση F-35/07)
   (2007/C 140/72)
   Γλώσσα διαδικασίας: η γερμανική
   Διάδικοι
   
      Προσφεύγουσα-ενάγουσα: Bettina Klug (Λονδίνο, Ηνωμένο Βασίλειο) (Εκπρόσωπος: W. G. Grupp, δικηγόρος)
   
      Καθού-εναγόμενος: Ευρωπαϊκός Οργανισμός Φαρμάκων
   Αιτήματα της προσφεύγουσας-ενάγουσας:
   Η προσφεύγουσα-ενάγουσα (στο εξής: προσφεύγουσα) ζητεί από το Δικαστήριο Δημόσιας Διοίκησης:
   
               —
            
            
               να υποχρεώσει τον καθού-εναγόμενο (στο εξής: καθού) να ανανεώσει την από 7 Φεβρουαρίου 2002 σύμβαση εργασίας της προσφεύγουσας,
            
         
               —
            
            
               να υποχρεώσει τον καθού να καταβάλει στην προσφεύγουσα χρηματική ικανοποίηση 200 000 ευρώ,
            
         
               —
            
            
               να υποχρεώσει τον καθού να ανακαλέσει την έκθεση βαθμολογίας της προσφεύγουσας για το διάστημα από 31 Δεκεμβρίου 2004 έως 31 Δεκεμβρίου 2006 και να καταρτίσει νέα υπό το πρίσμα της ερμηνείας του Δικαστηρίου.
            
         Ισχυρισμοί και κύρια επιχειρήματα
   Η προσφεύγουσα επικαλείται το άρθρο 12α του τίτλου ΙΙ του Κανονισμού Υπηρεσιακής Καταστάσεως (περί ηθικής παρενοχλήσεως). Προσάπτει στον καθού πλημμελή άσκηση της διακριτικής ευχέρειας όσον αφορά τη βαθμολόγηση της προσφεύγουσας, παράβαση των διαδικαστικών κανόνων του Οργανισμού που διέπουν την κατάρτιση εκθέσεως βαθμολογίας και, επομένως, παράνομη άρνηση ανανεώσεως της συμβάσεώς της εργασίας.
   Προς στήριξη της προσφυγής-αγωγής της, η προσφεύγουσα ισχυρίζεται ότι, λόγω της ηθικής παρενοχλήσεως και της μη αντικειμενικής βαθμολογήσεως της εργασίας της, η έκθεση βαθμολογίας της ήταν ιδιαίτερα αρνητική, με συνέπεια να μην ανανεωθεί η πενταετής σύμβασή της εργασίας.